《朝阳岩》
宋代·赵不息

朝阳山水佳，毫端意无极。
发潜十七奇，幻出不盈尺。
因续漫浪铭，更写浯溪宅。
俱作画图看，静对天齐石。

作者简介：赵不息（一一二一～一一八七），一作不𢙯，字仁仲，太宗六世孙。高宗绍兴二十七年（一一五七）进士。通判永州，迁夔州路转运判官。孝宗淳熙六年（一一七九）权知大宗正事（《宋会要辑稿》崇儒一之一二）。十四年卒，年六十七。封崇国公，谥宣简。事见《水心集》卷二六《故昭庆军承宣使知大宗正事赠开府仪同三司崇国赵公行状》，《宋史》卷二四七有传。